open-index/open-wikipedia-markdown huggingface dataset:
عربيه

thumb|left|موديل كارل بنز "ڤييلو"&nbsp; ''Karl Benz "Velo"'' (1894) - دخلت سبق عربيات
300px|thumb|عدد الركوب لكل 1000 شخص
**عربيه** ، او **الركب**، او **اوتوموبيل** () . هيا وسيله نقل بتشتغل بموتور ليها عجل لنقل الركاب. معظم التعاريف للمصطلح بتحدد ان الاوتوموبيلات متصممه عشان تشتغل فى المقام الاول علا الشوارع المرصوفه , بتكفى قعاد من شخص واحد لتمن اشخاص, و عادتن بيكون ليها اربع عجلات, و اساسن لنقل ناس مش بضايع .
## اصل الكلمه
كلمة عربيه () و جمعها *عربيات* () جايه من الكلمه العربى عربه و كلمة اوتوموبيل; جمعها &nbsp;*اوتوموبيلات* ; من اصل فرنساوى: automobile, من يونانى قديم:  *autós* "نفس" و لاتينى: mobilis *متحرّك*; يعنى عربيه بتحرك نفسها, بدل سحب او زق من حيوان او عربيه تانيه. 
* كلمة car  بالانجليزى يعتقد أنها مستمده من كلمه لاتينى carrus او carrum (عجلات عربيه), او من كلمة carre يعنى عربيه (من الفرنساوى القديم الشمالى), و karros; بالجول يعنى *عربيه*.
سنة 2002, كان فيه 590 مليون اوتوموبيل ركاب فى العالم (تقريبا عربية لكل حداشر شخص).
## التاريخ
[left|thumb|اوتوموبيل [فورد تى. 1927, بتعتبر اول الاوتوموبيلات الامريكانى بأسعار معقوله]]
 رغم نيكولاس جوزيف كوجنوت غالبا كان له الفضل فى بنا اول وسيلة نقل (مركبة) بتلات عجلات ميكانيكية ذاتية الدفع او العربية فى 1769 عن طريق تكييف وجود المركبات اللى تجرها الحصنه, لكن فيه شك ان عربية كوجنوت ام تلات عجلات اشتغلت او انها كانت مستقره فى أى وقت على الطريق. و فرديناند ڤيربييست, و هو عضو فى البعثة اليسوعية فى الصين بنا اول عربية تشتغل بالطاقة البخارية التى كلعبة لإمبراطور الصين حوالى سنة 1672. لكن مافيش شك ان ريتشارد تريڤيثيك (Trevithick) بنا و عرض قاطرة (الشيطان النافخ) سنة 1801, اللى بيعتقد انها كانت يكون اول عربية تشتغل بالبخار على الطريق  رغم أنها ماتمكنتش من الحفاظ على ضغط البخار لفترات طويلة.
فى روسيا, فى 1780-ات, إيفان كوليبين Kulibin, اخترع عربية بتلات سرعات النقل مع الفرامل لكن كان لازمها تطوير اكتر.
فرانسوا ايزاك دى ريڤاز, مخترع سويسرى. صمم اول محرك احتراق داخلى. فى 1806, كان بيغذيه مزيج من الهيدروجين و الاكسجين و أستخدم لتطوير اول عربية ف العالم و إن كانت بدائية.
## الانتاج
[left|thumb|[راانسوم اى اولدز.]]
[left|thumb|[هنرى فورد. حوالى سنة 1919]]
انتاج عربيات على نطاق واسع, بأسعار معقولة لاول مرة فى مصنع أولدسموبيل سنة 1902. المفهوم ده اتوسع عن طريق هنرى فورد. بداية من سنة 1914. ونتيجة لده, عربيات فورد كانت بتنتج واحده كل خمستاشر دقيقة, أسرع بكتير من الاساليب القديمة, وزيادة الانتاج سبع مرات, كان انتاج عربية بيتطلب 12.5 ساعات من صنع الانسان قبل كده, بقت 1 ساعة 33 دقيقة بعد هنرى فورد, مع استخدام ايد عاملة اقل. و تم ده بنجاح عن طريق ان البوية بلون اسود اليابان تجف بسرعة كافية.و ده اضطر الشركة لإسقاط تنوع من الالوان المتاحة قبل سنة 1914 لحد اختراع ورنيش الدوكو Duco سريع الجفاف سنة 1926. و هو ده مصدر الاشاعه ان هنرى فورد قال "أى لون طالما أنه اسود". و سنة 1914, ممكن عامل خط تجميع يشترى عربيه فورد تى بمرتب اربع شهور.
إجراءات السلامة المعقدة بتاعة فورد, خصوصا تكليف كل عامل لمكان معين عمل انخفاض هايل فى معدل الإصابة. الجمع بين ارتفاع الأجور و الكفاءة العالية بيتسمى Fordism فورديزم و اتنسخ فى معظم الصناعات الرئيسية. مكاسب الكفاءة من خط التجميع كمان اتزامنت مع ارتفاع اقتصاد الولايات المتحدة. و خطوط التجميع اضطرت العمال للعمل مع بعض بتناسق مع الطلبات المتكررة و ده زود من انتاج العامل الواحد فى حين كانت بلاد تانيه بتستخدم اساليب أ قل انتاجية.
## مصادر

تصنيف:اوتوموبيلات
كدب

** كدب** كدبه و تتسمى الكذب / المراوغة هو نوع من الخداع فى شكل بيان الصدق او الحئيئة ، خاصة مع وجود النية لخداع التانيين .وكتير بتستخدم بنية للحفاظ على سرية او سمعة ، حماية مشاعر شخص او لتجنب العقاب. كلمة الكدب فى العاده تستخدم للإشارة لخداع فى رسالة خطية او شفوية.

## اسباب الكدب
# الخوف من العواقب،
# اكتساب فوائد
# تجنب ذكريات مؤلمة
# الخيال الخصب
# الحفاظ على المكانة الإجتماعية وحب الظهور
# العداء للتانيين فيوصفوهم بصفات كدب
# الاعتياد على الكدب

 ولاكن صراحة احسن من كذب اصراح راح حت لو كانت موألم

تصنيف:حقوق الانسان
تصنيف:اخلاق
لغه عربى

**اللغه العربيه** هى اكتر لغه ساميه الناس بتتكلمها فى العالم، وبكده تصنيفها بيكون مع اللغات السامية التانيه زى العبرى والارامى.

اللغه العربيه بيتكلمها اكتر من 400 مليون شخص. اللى بيتكلموها موجودين فى الوطن العربى، وكمان فى بعض الدول المجاوره للوطن العربى علشان كده بتحتل المرتبه الرابعه بين لغات العالم حسب  عدد المتكلمين، و كمان هى فى المركز التالت حسب عدد الدول اللى معترفه بيها كلغه رسميه، فيه 27 دوله معترفين بيها كلغه رسميه. وهى كمان رابع اكتر لغه مستخدمه على الانترنت. اللغه العربيه ليها اهميه كبيره جدا عند المسلمين، لانها لغة القرآن ولغة الصلاه واساسيه فى اداء عبادات وشعائر اسلاميه كتير. وكمان هيا لغه شعائريه مهمه عند عدد من الكنايس المسيحيه فى الوطن العربى، واتكتب بيها كتير من اهم الاعمال الدينيه والفكريه اليهوديه فى العصور الوسطانيه . مكانة اللغه العربيه عليت بعد انتشار الاسلام، و بقت لغة السياسه والعلم والادب لفترات طويله فى البلاد اللى حكمها المسلمين. وكمان ليها تأثير مباشر ومش مباشر على لغات كتير فى العالم الاسلامى، زى التركى والفارسى و غيرها و مش كده اثرت على لغات اوروبيه بالخصوص لغات البحر المتوسط زى الاسبانى و البورتوجالى و المالطى و الصقلى ودخلت كلمات عربيه كتير فى الانجليزى ولغات تانيه. ولسه اللغه العربية بتتدرس رسمى او غير رسمى فى الدول الاسلاميه ودول افريقيه كتير قريبة من الوطن العربى. كود اللغه بالنسبه لقانون المنظمه الدوليه للتوحيد القياسى (ايزو 639) (ISO 639) هو **ar**.

اللهجة السايده فى كل بلد لغته الرسمى عربى مختلفه. مثلا فى مصر مع ان اللغه الرسمى عربى، معظم سكانها بيتكلموا اللغه المصريه الحديثه. وهى لغه معترف بيها فى العالم عن طريق كود اللغه بالنسبه لقانون المنظمه الدوليه للتوحيد القياسى (ايزو 639) (ISO 639) و هو **arz**.

## الأبجدية
الكتابه العربى هيا سيستم الكتابه اللى مستخدم فى كتبة لغات كتير, منهم العربى. لغات تانيه زى الفارسى. الاردو وغيره. من اللغات اللى كانت بتتكتب تاريخيا, اللغه التوركى قبل سنه 1928. الكتابه العربى هى تانى اكبر سيستم كتابه فى العالم بعد الكتابه اللاتينى.

## العربى القياسى الحديث
**[[عربى قياسى حديث|اللغه العربى القياسيه الحديثه]]** هى اللغه القياسيه (استاندارد/standard) و النوع الوحيد من اللغه اللى فى الاساس بيتكتب و بيستعمل فى الكلام الرسمى.

العربى القياسى الحديث صعب على اللى مبيعرفش يقرأ ويكتب.

## شوف كمان
* ديجلوسيا
* لغه مقدسه

## مصادر

لغه عربى
تصنيف:لغات
تصنيف:لغات مقدسه
تشينتشون

**تشينتشون** Chinchón قريه اسپانيه بعيده 50 كيلومتر عن جنوب شرق مدريد. هى جزء من كوماركا دى لاس ڤيجاس (مقاطعة لاس ڤيجاس ).

thumb|250px|left|بلازا مايور و كنيسة العذراء مريم نويسترا سينيورا دى لوس انخلس دى لا انونثياثيون فى تشينتشون

الميدان الرئيسى (بلازا مايور). من القرن الخمستاشر—القرن السبعتاشر و يستخدم حلبة مصارعة تيران مؤقتة.

## جويا
تشينتشون فيها بيت اخو جويا كان بيعيش فيه و جويا كان بيزوره فيه و فيه لوحه من لوحات جويا تصور العذراء مريم فى كنيسة العذراء مريم نويسترا سينيورا دى لوس انخلس دى لا انونثياثيون فى تشينتشون.
[thumb|left|200px|بيت اخو[فرانسيسكو جويا|جويا فى تشينتشون]]

## القلعة
تشينتشون فيها قلعة من قلاع العصور الوسطى.

## السكان
عدد السكان 5,239 انسان.

## التاريخ
الوضع الجغرافى الخاص لتشينتشون فى سهل من نهر تاخونيا Tajuña سهل المستوطنات البشرية من العصور القديمة.
## لينكات برانيه
* Chinchon visitor information English
* Chinchon Official Tourism Site English
* Chinchon Official Regional Tourism Site  Spanish
* Photos Chinchon Spanish
## سبب التسميه

## المشاهير

## مصادر

تصنيف:مدن اسبانيا
26 ديسمبر

*26 ديسمبر*' هو اليوم ۳6۰ (360) من السنة , او فى ۳6۱ (361) السنة الكبيسة. فى التقويم الجريجورى . و فيه بعده 5 (5) ايام متبقية لحد نهاية السنة.

## مواليد

تصنيف:ايام السنه
تصنيف:ديسمبر
ميشيجان

**ميشيجان** (انجليزى: Michigan; ) ولاية فى غرب وسط من امريكا.
## تاريخ
دخلت اتحاد امريكا يوم 26 يناير سنة 1837.
## اسم
ميشيجان متسميه على اسم بحيرة ميشيجان ، اللى هو اسم فرنساوى عن Ojibwe مصطلح mishigami ، معناه الميه كبيره او بحيره كبيره.
## سكان
ميشيجان هى تامن ولايه حسب عدد السكان فى امريكا.
## جغرافيا
ميشيجان عندها اطول شطوط  ميه حلوه فى العالم علشان بيحدها اربعه من خمسه من البحيرات الكبرى و كمان بحيرة سانت كلير .
## اقتصاد
اقتصاد ميشيجان مختلط بين زراعه و صناعه.
## لينكات برانيه
* 

## مصادر

ميشيجان
شوڨينيه

**شوڤينية** شوڨينيزم Chauvinism هى حزبية متطرفة و مش معقوله باسم المجموعة او البلد اللى بينتمى ليها حد ، وخصوصا لما الحزبية تكون بتشمل حقد و كراهية تجاه مجموعة او بلد منافسة.

چينجوزم هى الشوفينية القومية ، وشكل من أشكال العسكرة. ألاستخدام الشعبى المعاصر لمصطلح شوفينية فى اللغة الانجليزية هو لو صف الرجاله الشوفينيين.

## اصل الكلمه
الكلمه دى اصلها فرنساوى *chauvinisme* و هى منسوبه لشخصيه مسرحيه من القرن التسعتاشراسمها نيكولاس شوفان(Nicolas Chauvin) و اللى اتشهر بحسه الوطنى العالى و ولائه الاعمى لنابوليون بونابارت. شوفان دا كان واحد من عساكر نابوليون و تناه يحكى عن بطولات و انجازات نابوليون بحماسه شديده  رغم هزيمته سنة 1815 فى معركة واترلوو.

## الشوفينيه و الوطنيه
كلمة شوفينيه و وطنيه قريبين من بعض بس الاختلاف الاساسى هو ان الوطنيه بتوصف حب الوطن اما الشوفينيه ف بتوصف كره كل الاوطان التانيه.و عشان كدا ف كلمة شوفينيه بتعتبر نوع من انواع العنصريه و بيتقال فى الانجليزى ان الشوفينيه هى عنصريه لابسه توكسيدو (Chauvinsim is racism wearing a tuxedo)

## مصادر

تصنيف:مصطلحات سياسيه
اسطول

250 px|thumb|left|اسطول بحرى
**الاسطول** هوه مجموعة من السفن اللى بتشتغل سوا بغرض حربى او مدنى ، من اشهر الاساطيل التاريخيه اسطول الارمادا اللى اسپانيا كانت عايزه تحتل بيه انجلترا.

تصنيف:علوم عسكريه
مجلة ميكى

**مجلة ميكى** Mickey magazine هيا مجله فيها حكايات مرسومه بتصدر كل اسبوع فى  بترخيص من شركة والت ديزنى فى 

## تاريخ
مجلة ميكى ابتدت فى مصر سنة 1959 بصدور اول عدد ليها من دار الهلال لحد 2003 و وقفت بعد مشاكل دار الهلال مع مؤسسة ديزنى, المجله رجعت تانى بعد ما اصدرتها دار نهضة مصر فى شهر يناير من سنة 2004. و رجعو الكتابه بالمصرى بعد سنين طويله بعد ما غيرو طريقة الكتابه فى المجله من مصرى لعربى فى نص التمانينات, بس فى سنة 2004 رجعت المجله تانى تتكتب بالمصرى. فيه ناس كانت بتعترض علا كتابه المجلة بالعربى و تغيير الكتابه بالمصرى و قالو ان اللى عمل كده ما اهتمش بوجدان الطفل المصرى و نفسيته و لا بقيمة مجله للاطفال هدفها اسعاد الاطفال و تفتيح عقولهم و تنمية مواهبهم و قدراتهم الفكريه.

المجلة كانت بتتكتب بالمصرى اللى بيتعلمها الطفل المصرى قبل ما يروح المدرسه ، لحد نص التمانينات اللى بعدها اتحولت اللغة للعربى اللغه التانيه للطفل المصرى ، و بكده اتحرم اطفال مصر من قراية مجلة ميكى او سماع حد بيقراها لهم قبل ما يكبرو و يتعلموا عربى. الاعداد الاولانية كانت بتتميز بقصص فيها ميكى ماوس و بطوط مع شوية قصص بطولة سوبر بندق. القصص دى مع الوقت بدت تقل لحد ما اختفت و سوپر بندق بئا قليل اوى لما يظهر.
المجلة ادت شخصيات ديزنى المشهوره اسامى مصريه زى ميمى و بندق و بطوط و زيزى و محظوظ و عم 
دهب و فركوك .

مصر كانت مزدهره بمجلات الاطفال ، بالاضافه لمجلة ميكى اللى اسعدت ملايين الاطفال فى مصر و فتحت عقولهم و ادتهم الامن النفسى و ربطتهم بثقافة العالم المتنور و المتقدم بعيد عن ثقافة القلق و التخلف المتحجره حضانة التعصب و التطرف و التابوهات ، كان فيه مجلات تانيه كتيره زى مجلة سندباد و مجلة سمير و مجلة كروان كلها بالمصرى الجميل اللى كان بيفهمها الطفل طوالى و بيسعد بيها.

## شخصيات مجلة ميكى
* ميكى ماوس Mickey Mouse
* تيتى و فوفو Morty  Ferdie ولاد اخت ميكى
* پلوتو  Pluto كلب ميكى ماوس
* مينى ماوس Minnie  Mouse صاحبة ميكى ماوس. اسمها ميمى فى مجلة ميكى
* بندق جوفى Goofy 
* سوپربندق Super Goof. بندق جوفى بيتحول لسوپربندق Super Goof لما ياكل سودانى مزروع فى جنبنة بيته
* عقده Gilbert Goof ابن اخو بندق
* اريزونا جوف Arizona Goof ابن عم بندق
* كوكا Clarabelle Cow
* ابوطويله Horace Horsecollar
* بطوط Donald Duck 
* سوپر بطوط  Duck Avenger . بطوط بيتحول لسوپر بطوط
* سوسو و توتو و لولو  Huey Dewey Louie  ولاد اخت بطوط
* زيزى Daisy Duck
* فيفى و تيتى و ريرى  April May June  بنات اخت زيزى
* محظوظ  Gladstone Gander
* فرفور Fethry
* الجده بطه Grandma Duck
* لوز Gus Goose مساعد الجده بطه
* عم دهب Scrooge McDuck
* سريعه Emily Quackfaster سكرتيرة عم دهب
* دهوبه Goldy عايزه تتجوز دهب
* فضه John Rockerduck منافس دهب
* ياقوت  Flintheart Glomgold  منافس دهب
* عبقرينو Gyro Gearloose 
* عبقر Newton Gearloose ابن اخو عبقرينو
* فركوك  Ludwig Von Drake
* سونيا  SONIA عايزة تاخد قرش الحظ من عم دهب

## صور

thumb

thumb

thumb

## شوف كمان
* بطوط
* سوسو و توتو و لولو
* زيزى
* محظوظ
* الجده بطه
* دهب
* عبقرينو
* بندق جوفى
*ميكى ماوس
* مينى ماوس
* ديزنى لاند
* مجلات الأطفال فى مصر

## مصادر

تصنيف:جرانيل و مجلات مصريه
تصنيف:كوميكس
موسى داديس كامارا

thumb|left|موسى داديس كامارا
النقيب **موسى داديس كامارا** هو ظابط فى جيش غينيا، و هو دلوقتى رئيس جمهورية غينيا ورئيس المجلس الوطنى للديمقراطية و التنمية. استولى على السلطة يوم 23 ديسمبر 2008 بعد ما الرئيس لانسانا كونتى مات واللى حكم مدة طويلة. واعتبر نفسه رئيس هيئة انتقالية اللى هتشرف على رجوع البلد للحكم الديموقراطي، كامارا دلوقتى يعتبر رئيس الدولة.

## خلفية عن بداية حياته

كامارا اتولد فى قرية كورى فى منطقة نزيريكورى جنوب غينيا. ابوه كان بيشتغل مزارع، ودرس كامارا فى كلية الحقوق والعلوم الاقتصادية فى جامعة عبدالناصر بكوناكري. و فى سنة 1990 دخل الجيش بعد 6 سنين من الانقلاب اللى مسّك الجنرال كونتى الحكم. قبل ما يموت كونتي، كامارا كان مدير فرع الوقود فى قسم الشئون الإدارية، و بعد كدة بقى مدير عام للطاقة فى الجيش.

## تدخل الجيش فى ديسمبر 2008

مع بداية يوم 23 ديسمبر سنة 2008 رئيس الجمعية الوطنية ابو بكر سومبارى اعلن موت الجنرال كونتى ف التلفزيون الرسمى بسبب مرض يوم 22 ديسمبر. وحسب الدستور فرئيس الجمعية الوطنية هو اللى يسمك منصب رئيس الدولة لو مفيش رئيس، وتتتعمل انتخابات فى 60 يوم.

بس بعد إعلان وفاة الجنرال كونتى بست ساعات، جه اعلان تانى ف التلفزيون عن انقلاب عسكرى فى البلد. واللى قرا البيان النقيب موسى داديس كامارا عن جماعة مسمية نفسها اسم المجلس الوطنى للديمقراطية و التنمية. و أعلن ف الإذاعة الوطنية حل الحكومة ووقف العمل بالدستور ووقف الأنشطة السياسية والنقابية بعد ساعات من الإعلان الرسمى عن وفاة الرئيس لانسانا كونتي. وحسب اللى قاله كامارا بأن الإنقلاب كان ضرورى لغينيا اللى بتعيش حالة من "اليأس العميق" وسط انتشار الفقر والفساد، وقال كمان أن الدستور اللى موجود دلوقتى عاجز عن انه يحل الأزمات اللى البلد بتواجهها. وقال كمان ان راجل عسكرى هو اللى يحكم البلد ويتعين رئيس وزرا لحكومة جديدة يكون متوازن عرقيا. فالمجلس الوطنى للديمقراطية والتنمية هيتكون من 26 ظابط عسكرى وست مدنيين على حسب اللى قاله كامارا.

فيخ بيان فى الراديو يوم 24 ديسمبر قال ان النقيب كامارا هو رئيس المجلس الوطنى للديمقراطية والتنمية (CNDD).، وبعدها ف نفس اليوم الجنود الموالين للانقلاب انتشروا فى شوارع العاصمة كوناكرى عشان يستعرضوا قوتهم. وحواليهم الالاف من المدنيين اللى بيأيدوهم، كامارا قال "جينا عشان نشوف إذا كانت الارض بتايدنا"، وقال ان القادة العسكريين مش ناويين يستمروا فى الحكم اكتر من سنتين لحد ما يتعمل "انتخابات رئاسية حقيقية شفافة ف اخر ديسمبر سنة 2010"

وف 25 ديسمبر 2008 رئيس الوزرا السابق احمد سوارى اتعهد رسميا بالولاء لكامارا، وبكدة سيادة كامارا اتاكدت . كامرا قال فى الراديو فى 25 ديسمبر انه مش بيخطط للرئاسة بعد ما الفترة الإنتقالية تخلص و أعلن كمان أن المجلس الإنتقالى مش هيتعرض للرشوة 

## المصادر

تصنيف:مواليد 1964
تصنيف:سياسيين جينيين
تصنيف:عسكريين جينيين
تصنيف:مسلمين دخلوا فى المسيحية
تصنيف:قاده وصلو السلطه عن طريق انقلاب
هيروجليفى

thumb|left|200px|نص هيروجليفى من بردية آنى
[thumb|250px|هيروغليفيات فى [معبد كوم امبو]]
**الهيروجليفى** Egyptian hieroglyphs هو نظام كتابه اخترعه المصريين القدام من سنة 3200 ق م لحد 612 عشان يكتبو بيه اللغه المصريه القديمه. الرموز الهيروجليفيه كانت رموز صوريه فى الاول و شويه شويه اتطورت و بقت ليها دلاله صوتيه ( يعنى اتحولت من كتابه صوريه *logographic* لكتابه الفبيّه *alphabetic*).

## اصل الكلمه
لفظ "هيروجليفي" جاى من اصل يونانى (ايروجليفيكا ερογλυφικά) و بيتكون من كلمتين: هيرو يعنى مقدس و جليف يعنى كتابه او نقش.

## التطور
الرموز الهيروجليفيه اخترعها المصريين من البيئه اللى كانو عايشين فيها و الرسومات دى موجوده على القلل الفخار لحد على ايد ما الكتابه نفسها ما تنشأ ( ممكن من حوالى 4000 ق ع ح ). اقدم حاجه مكتوبه بالهيروجليفى هيا لوحة نارمر و الل بيرجع عمرها ل3200 ق ع ح و اللى اتلقت فى تسعينيات القرن التسعتاشر فى حته اسمها **كوم الاحمر** بين اسنا و ادفو فى صعيد مصر.فى بعض العلما اللى لقو نقوش هيروجليفيه اقدم من لوحة نامر فى اماكن تانيه فى مصر زى مقبرة او-ج من عصر قبل الاسرات فى ابيدوس.
طول عهد المملكه القديمه و الوسطانيه و الحديثه كان عدد الرموز الهيروجليفيه ثابت تقريبا:800 رمز.فى العصر الجريكي-رومانى وصل عدد الرموز دى ل5000 رمز.
الرموز الهيروجليفيه دى تلات انواع:
# رموز صوتيه (phonetic): و دى الرمز الواحد بيعبر عن صوت واحد بس زس الالفبائيه الحديثه دلوقتى.
# رموز صوريه (logographs): و دى كل رمز بيعبر عن مجموعه من الاصوات اللى بتاثر ع المعنى
# رموز تحديديه (determinatives): و دى اللى بتحدد المعنى الدقيق للرموز الصوتيه او الصوريه
الرموز الهيروجليفيه اتطورت شويه شويه و اتسهلت و اتبسطت عشان تتماشى مع تطور حياة الناس و خصوصا انها صعبه فى الكتابه على ورق البردى لحد ما و صلت للرموز الهيراتيكيه (بتاعة الكهنه) و بعديها الرموز الديموتيكيه (الشعبيه). الهيروجليفى تناه عايش جنب الطرق المتبسطه التانيه دى فى الكتابه و خصوصا فى الكتابات الرسميه: حجر رشيد مثلا فيه كتابه بالهيروجليفى جنب الكتابه الديموتيكى.
استمرت الكتابه دى مستعمله فى مصر لحد و مصر تحت الاحتلال الاجنبى بس طبعا الناس ابتدت تفقد الثقه فى نفسها و ثقافتها القوميه و انحسرت المعرفه فى طبقة الكهنه اللى كانت بتضيق يوم بعد يوم.
على القرن الرابع الميلادي, مابقاش حد فى مصر بيعرف يقرا الهيروجليفى غير عدد قليل خالص. استعمال الكتابه الهيروجليفيه على المعابدو التماثيل وقف خالص بعد ما امر الامبراطور الرومانى المسيحى ثيودوسيوس الاول بقفل كل المعابد اللى مش-مسيحيه بوصفها وثنيه سنة 391 بعد الميلاد; اخر مره اتكتبت فيها الحروف الهيروجليفيه كان فى فيله سنة 396 ميلادى.

## شوف كمان
 
* لسته الرموز الهيروغليفيه (لسته جاردنر)

## لينكات برانيه
* 
## مصادر

 
   

تصنيف:ابجديه
تصنيف:مصر القديمه
ريهام عبد الغفور

**ريهام عبد الغفور** ممثلة مصرية اتولدت يوم 6 سبتمبر 1978 وهى بنت الممثل المصرى أشرف عبد الغفور

كانت البطلة الرئيسية لفيلم صاحب صاحبه مع محمد هنيدى و أشرف عبد الباقى و اتخرجت من كلية تجارة انجليزى. ممثلة ناعمة و مميزة ليها حضور فى المسلسلات و افلام السينما. مرحة جدا على الشاشة وليها جماهرية واسعة.

و مثلت ريهام فى كتير من اعمال التليفزيون زى العيلة و الناس, حديث الصباح و المساء, زيزينيا و اعمال سينما زى صاحب صاحبه, ملاكى اسكندرية, كان يوم حبك, جاى فى السريع, بالعربى سندريلا. و مسرحيات زى الملك لير مع الفنان يحيى الفخرانى و هاملت.

## الافلام
* الغابة (2008) و كان دورها "جميلة"
* على الطرب بال3 (2007) و عملت دور منى
* جعلتنى مجرما (2006) و عملت دور سالى
* زى الهوا (2006) و عملت دور نور
* بالعربى سندريلا (2006) و عملت دور تأى (بطولة رئيسية)
* جاى فى السريع (2005) و عملت دور عبير (بطولة رئيسية)
* حريم كريم (2005) و عملت دور نڤين
* ملاكى اسكندرية (2005) و عملت دور رشا نصحي
* كان يوم حبك و عملت دور حنان
* سـحرالعيون و عملت دور دينا
* صاحب صاحبه و عملت دور شابينام (بطولة رئيسية)

## المسلسلات
* هيمه ايام الضحك والدموع (2008) فى دور الصحفية ريم
* بنت بنوت(2006) و عملت دور نهى (دور رئيسى)
* من غير ميعاد (2006) و عملت دور سحر (بطولة رئيسية)
* العندليب حكاية شعب (2006) و عملت دور فاتن حمامة
* العميل 1001 (2006) و عملت دور رايتشل
* اماكن فى القلب (2005) و عملت دور مارجريت (دور رئيسى)
* بنت من شبرا و عملت دور نينا (دور رئيسى)
* الحقيقة والسراب و عملت دور سلوى
* العمة نور
* حديث الصباح والمساء و عملت دور صدرية
* مسألة مبدأ و عملت دور حُسنة
* فارس بلا جواد
* شمس يوم جديد
* زيزينيا
* العيلة والناس
*أزمة نص العمر دور فيروز
وقامت كمان بدور ورد اليمن فى المسلسل"شيخ العرب همام" .

## المسرحيات
* الملك لير و أامت بدور الابنة الصغرى كورديليا
* هاملت و أامت بدور أوفيليا

## مصادر

## سبب التسميه

## مشاهير القريه

## لينكات برانيه
* 

تصنيف:ممثلات مصريات
تصنيف:ممثلات اغراء
تصنيف:غرباويه
تصنيف:ناس من المحلة الكبرى
جاءنا البيان التالى

**جائنا البيان التالى** Breaking News هوه فيلم مصرى كوميدى صدر 2001 بطولة محمد هنيدى و حنان ترك

تصغير|200بك|يسار
**جاءنا البيان التالى** هوه فيلم مصرى كوميدى انتاج سنه 2001 بطولة محمد هنيدى و حنان ترك، وشارك فى التمثيل نهال عنبر و لطفى لبيب و فؤاد خليل و احمد خليل و طلعت زكريا. الفيلم تأليف و سيناريو و حوار محمد امين و اخراج سعيد حامد.

## تمثيل
* محمد هنيدى:نادر عدوى السرياقوسى سما نفسه نادر سيف الدين
* حنان ترك:عفت الشربينى
* لطفى لبيب:مدير القناه
* نهال عنبر: كاميليا مديرة المذيعين
* فؤاد خليل:سعيد . عمل انه مبسوط فى البلاعه بعد ما ادو له فلوس
* احمد خليل
* طلعت زكريا
* رشدى المهدى :عدوى السرياقوسى ابو نادر
* عصمت محمود:ام نادر

## لينكات برانيه
* يوتيوب جائنا البيان التالى
https://m.youtube.com/watch?v=n0fY4gySWFY

## مصادر
* السينما.كوم
https://elcinema.com/work/1010102/

تصنيف:افلام مصريه
تصنيف:افلام 2001
تصنيف:افلام باللغه المصريه
السفاره فى العماره

**السفاره فى العماره** هوه فيلم مصرى كوميدى انتاج 2005 عن مهندس مصرى بيشتغل فى دبى ولما بيرجع لشقته بيكتشف ان السفاره الاسرائيليه بئت ف الشقه اللى جنب شقته فبيتضايق.

تاريخ العرض: 7/2005
الايرادات: 16845137 جنيه مصرى

## تمثيل
* عادل امام
* داليا البحيرى
* احمد راتب
* خالد زكى

## اعداد
* قصة :يوسف معاطى
* اخراج: عمرو عرفه

## مصادر
* السينما.كوم
https://elcinema.com/work/1010047/

تصنيف:افلام مصريه
تصنيف:افلام 2005
تصنيف:افلام باللغه المصريه
خريف ادم

**خريف ادم** هوه فيلم مصرى انتاج سنه 2005 بتدور احداثه فى الفترة اللى بين 1948 و 1968 عن التار فى الصعيد

## فريق الشغل
* هشام عبد الحميد
* سوسن بدر
* جيهان فاضل
* احمد عزمى
* اخراج: محمد كامل القليوبي
* انتاج: مدينة الانتاج الاعلامي
* قصة: علاء عزام
* مونتاج: عادل منير
* موسيقي: راجح داود

## المصادر

ايجى فيلم 

تصنيف:افلام مصريه
خالى من الكوليسترول

**خالى من الكوليسترول** هوه فيلم مصرى كوميدى بيدور فى عالم الاعلانات عن حيث أيوب اللى بيتمتع بموهبة فى المجال دة وبتساعده والدته المعاقة ذهنيا اللى بتفكر زى الاطفال و علشان كده بتساعده للوصول للجديد بس صاحب الوكالة الاعلانية بيحاول يغير افكاره ومعتقداته وبيستمر الصدام بينهم لغاية ما بينتقم أيوب بس بطريقة جديدة.

تاريخ العرض: 2005
الايرادات: 409177 جنيه مصرى

## فريق الشغل

* اشرف عبد الباقى
* الهام شاهين
* حسن حسنى
* خالد صالح
* اخراج: محمد ابو سيف
* انتاج: محمد زين
* قصة: محمد ابو سيف وعثمان شكري
* موسيقي: مودى الامام
* توزيع: الشركة العربية

## المصادر
ايجى فيلم 

تصنيف:افلام مصريه
احلام عمرنا

**احلام عمرنا** فيلم مصرى بيدور عن قصة حب رومانسية بين منى زكى اللى بتسافر لصحابها فى مرسى علم, و الفارس مصطفى شعبان اللى بيقابلها هناك و معاهم مجموعه من الصحاب (رامز جلال و منه شلبى) لغاية ما بتظهر فى الأحداث عصابة أثار بتهدد الكل وبتخطف منى زكى و بيكون على مصطفى شعبان انه ينقذها قبل فوات الاوان. معظم مشاهد الفيلم اتصورت فى مرسى علم و القصير وفيه مشاهد اتصورت تحت الميّة.

تاريخ العرض: 2005

الايرادات: 4834055 جنيه مصرى

## فريق العمل

* منى زكى
* مصطفى شعبان
* منه شلبى
* رامز جلال
* اخراج: عثمان ابو لبن
* انتاج: الزغبى للانتاج الفنى
* قصة: احمد البيه
* توزيع: الأخوة المتحدين

## المصادر
ايجى فيلم 

تصنيف:افلام مصريه
تصنيف:افلام 2005
تصنيف:افلام باللغه المصريه
28 ديسمبر

**28 ديسمبر** هو اليوم (362) من السنة , او اليوم (363) فى السنة الكبيسة. فى التقويم الجريجورى . و فيه بعده 5 (5) ايام متبقية لحد نهاية السنة.

## مواليد
* 1902 - يوسف مراد ، عالم سايكولوجيا مصرى.

تصنيف:ايام السنه
تصنيف:ديسمبر
على سبايسى

**على سبايسي** هوه فيلم مصرى كوميدى انتاج سنه 2005 عن شاب اسمه على عايز ابوه يشوفه دكتور بس هوه بيحب الموسيقا وعايز يغنى و شايف ان العلاج بالفن حاجة واقعية مش حلم. بيغنى للعيانين بمساعدة خاله و صحابه. تاريخ العرض 2005، الايرادات 1040497 جنيه مصرى.
## فريق الشغل
* حكيم
* سمية الخشاب
* صلاح عبد الله
* سعاد نصر
* اخراج: محمد النجار
* انتاج: الشركة العربية للانتاج والتوزيع السينمائي
* قصة: بلال فضل

## المصادر
ايجى فيلم

تصنيف:افلام مصريه
سيينتولوجيا

thumb|400px|left|

**السيينتولوجيا** (انجليزى: Scientology) هو معتقد لـ مجموعه من ناس. ابتدا فى 1950. فى شوية بلاد, كسبت مكانة الدين. فيه بلاد كتيره بتشـُك جداً فى المنظمه اللى وراها. بيقولو ان "السيينتولوجيا" هى طايفه, و الة عشان تكسب فلوس. بالنسبه للمنظمة, فيه أكتر من 10 مليون واحد فيها. على اى حال, النـُقـّاد بيقولو, ان المنظمه ماعندهاش أكتر من 100,000 واحد بيتبعو المذهب, أعلبهم من امريكا. فى 1960, كان فيه تقريباً من 50,000 لـ 100,000 أتباع فى امريكا. فى ال1990ات, كان فيه دراسه معبـّرة قالت ان كان فيه بس 45,000 أتباع فاضلين. و الظاهر ان الارقام دى اتحسـّنت شويه بعد سنة 2004, عشان كان فيه تقريباً 55,000 تابع.

## مصادر

* http://www.post-gazette.com/pg/05205/542895.stm

تصنيف:اديان
دييجو فيلاثكيز

[thumb|300px|left|دييجو ڤيلاثكيز -صورة رسمها لنفسه، حوالى 1643. معرض اوفيزى، [فلورنسا ، ايطاليا]]
**دييجو رودريجيز دى سيلفا ڤيلاثكيز** (6 يونيه 1599 -- 6 اغسطس 1660) كان رسام اسبانى مشهور فى بلاط الملك فيليبى الرابع.

ڤيلاثكيز رسم لوحات وصور لعشرات من العيلة المالكة الاسبانية ، و غيرها من الشخصيات الاوروبية البارزة و وصل قمة فنه فى انتاج تحفة لاس مينيانس (1656).

دييجو ڤيلاثكيز كان من اشهر فنانين اسلوب الباروك و نموذج لرسامين الواقعية والانطباعية، و خصوصا ادوارد مانيه. و رسامين اكثر حداثة منهم الاسبان بابلو بيكاسو و سلفادور دالى ، و الرسام فرانسيس بيكون

## الحياة المبكرة

[180px|left|thumb|البيت اللى اتولد فيه ڤيلاثكيز فى [سيبييا|سيڤييا]]
إتولد دييجو ڤيلاثكيز فى سيڤييا ,اندلوسيا ، اسبانيا يوم 6 يونيه سنة 1599 ، و إتعمد فى 6 يونيه ، ڤيلاثكيز هو ابن خوان رودريجيز دى سيلفا (إتولد خواو رودريجيز دى سيلفا) ، و هو محامى والد دييجو دا سيلفا و والدته رودريجيز كانو من اليهود البرتغاليين و والدته كانت خيرونيما ڤيلاثكيز من عيلة من طبقة هيدالجو الارستقراطية (كان العرف الإسبانى ، علشان المحافظة على تركة الام فى الميراث ان اكبر ابن يحتفظ باسم عيلة والدته).

دييجو ڤيلاثكيز ابتدا فى دراسة الفن على ايد فرانسيسكو دى ايريرا ، الرسام اللى اتجاهل تأثير مدرسة الفن الايطالى على الفن فى سيڤييا فى الفترة دى من القرن السبعتاشر. ڤيلاثكيز فضل مع فرانسيسكو دى ايريرا لمدة سنه واحده بسبب خلافات بينهم كان عمر ڤيلاثكيز 12 سنه و ممكن كان اتعلم منه استخدام ريشة الرسم.

بعد اما ڤيلاثكيز ساب فرانسيسكو دى ايريراابتدا فى الدراسة على ايد فرانسيسكو باتشيكو لمدة خمس سنينن و كان باتشيكو و هو فنان و مدرس و إن كان بيعتبر عموما ممل و رسام مش متميز ،لكن رجل طيب باحث عنده ذوق و مهتم بالادب الكلاسيكى و كان له تأثيرات واسعة من الاتصالات الحيوية و اسلوب باتشيكو كان ساعات بسيط و مباشر و واقعى بيتناقض مع اسلوب رافاييل اللى كان بيتدرس فى سيڤييا.

## مدريد (الفترة الأولى)
بحلول اوائل 1620s ، أكد ڤيلاثكيز موقعه و سمعته فى سيڤييا. فى 1618 ، ڤيلاثكيز اتجوز خوانا باتشيكو (1 يونيه 1602–10 اغسطس 1660) ، بنت مدرسه فرانسيسكو باتشيكو . و خلفت له بنتين - الصغيرة اجناثيا دى سيلفا ڤيلاثكيز باتشيكو اتوفت فى سن الرضاعة .   الكبيرة فرانسيسكا دى سيلفا ڤيلاثكيز باتشيكو (1619-1658) ،اتجوزت الرسام خوان باوتيستا مارتينيز دل مازو فى كنيسة سانتياجو فى مدريد فى 21 اغسطس 1633.

## فيليبى الرابع

ڤيلاثكيز راح مدريد فى النص الاول من ابريل 1622 ، مع رسايل من دون خوان دى فونسيكا من سيڤييا.

## مصادر

تصنيف:رسامين اسبان
تصنيف:مواليد 1599
تصنيف:وفيات 1660
تصنيف:مواليد فى سيبييا
29 ديسمبر

*2۹ ديسمبر*' هو اليوم ۳6۳ (363) من السنة , او فى ۳64 (364) السنة الكبيسة. فى التقويم الجريجورى . و فيه بعده يومين متبقية لحد نهاية السنة.

## مناسبات و أعياد
.

## مواليد
.

## وفيات
* 1916 - جريجورى يفيموفيتش راسبوتين.

تصنيف:ايام السنه
تصنيف:ديسمبر
باريس

thumb|المكان ع الخريطه
thumb|left|300px| پاريس
thumb|left|100px|علم پاريس

**پاريس** (فرنساوى: Paris, نطق: ) هى عاصمة فرنسا و اكبر مدنها, و موجوده فى شمال فرنسا فى قلب منطقة ايل دو فرانس على نهر السين. و عدد سكان پاريس حوالى 6 مليون شخص, و هيا واحده من أكتر المناطق الحضرية فى عدد السكان فى اوروبا.

پاريس واحده من اشهر الاماكن السياحية فى العالم, بيزورها أكتر من 10 مليون شخص كل سنة. و فيها معالم كتير متميزة و مناطق جذب مشهورة عالمى و كمان المؤسسات الشعبية والجناين العامة. اتعرفت پاريس باسم ”عاصمة النور“ عشان مكانتها الثقافيه. متحف اللوڤر اللى بيضم مجموعه قيمه و كبيره من التحف والأثار المصريه من اشهر متاحفها. ميدان الكونكورد من اكبر ميادين پاريس و بتتوسطه مسله مصريه ضخمه أهدتها مصر لفرنسا عشان جهود علمائها فى المصرولوچيا. برج ايفيل من اهم رموز للمدينه. جامعة پاريس الاكتر مشهوره اسمها السوربون. من أهم و اكبر مكتبات العالم مكتبة فرنسا الوطنيه ف باريس. معهد فرنسا هو مجمع علمى ف باريس بيضم الاكاديميه الفرنساويه.

## اصل كلمة پاريس
اسم باريس بالفرنساوى بتتنطق  و بالانجليزى بتتنطق  جاى من سكانها, القبيلة الجولييه المعروفة. Parisii كان اسم المدينة لوتيتيا و الاسم الرسمى كان لوتيتيا پاريسيوريام فى فترة الاحتلال الرومانى فى القرن الساتت, بس فى عهد جوليان المرتد (360–363) اتسمت مدينة پاريس.

## التاريخ
### بدايات

أئدم العلامات الاثريه على سكن ناس دايم فى منطقة پاريس من حوالى سنة 4250 قبل الميلاد. لكن تأسيس باريس فى مكانها كان حوالى 250 قبل الميلاد على ايد قبيله سلتيك# اسمها پاريسى على الجزيره الصغيره اللى مبنى عليها الان وزارة العدل و قاعة البلديه و كاتدرائيه نوتردام دى بارى.

## اقتصاد
پاريس مدينه مهمه لأكتر من الفين سنة دلوقتى, و واحده من المدن الرائدة عالمى فى قطاع الاعمال والمراكز الثقافيه, و تأثيرها فى السياسة, والتعليم, والترفيه, و وسايل الاعلام, و الأزياء و الموضه, و العلوم والفنون خلتها واحدة من اكبر و اشهر المدن العالميه. و حسب تقديرات 2005, پاريس الحضرية هى اكبر مدينة فى اوروبا فى الاقتصاد, و خامس مدن العالم فى الناتج المحلى الاجمالى.
يزمنطقة پاريس هيا المركز الاقتصادى الرئيسى ف فرنسا سنة 2011، كان ناتج محلى اجمالى|الناتج المحلى الاجمالى 670 مليار يورو (845 مليار دولار من دولارات امريكا, أكتر من ربع الناتج المحلى الاجمالى لفرنسا سنة 2007. و تستضيف منطقة پاريس 37 شركة من لستة فورتشن لاكبر 500 شركة عالمية. و فيها مقر كتير من المنظمات الدولية زى اليونيسكو. و منظمة التعاون و التنميه الاقتصاديه فى الميدان الاقتصادي, اوضه التجارة الدولية و المنظمه اللى مش رسميه نادى پاريس.
اقتصاد پاريس بيعتمد على صناعة الخدمات زى الخدمات المالية و خدمات تكنولوجيا المعلومات. كمان بيعتمد على الصناعة التكنولوجية زى صناعة الالكترونيات والبصريات.

## رياضه
پاريس فيها ستادات كتير زى ستاد فرنسا و بيتعمل فيها بطولات كثيره منها بطولة رولان جاروس و بطولة پاريس ماسترز ف التنس. باريس سان جيرمان من اشهر نوادى كرة القدم.

## صور

## شوف كمان
* باريس بالليل
## لنكات برانيه

## مصادر

باريس
تصنيف:مدن فرنسا
تصنيف:عواصم
27 ديسمبر

*27 ديسمبر*' هو اليوم ۳6۱ (361) من السنة , او فى ۳6۲ (362) السنة الكبيسة. فى التقويم الجريجورى . و فيه بعده 4 (4) ايام متبقية لحد نهاية السنة.

## مناسبات و أعياد
.

## مواليد
* 1901 - مارلين ديتريتش
* 1822 - لويس باستور
* 1991 - ميلوش راونيتش

## وفيات
* 2002 - يوسف فخر الدين

تصنيف:ايام السنه
تصنيف:ديسمبر
زكى شان

**زكى شان** هوه فيلم مصرى كوميدى انتاج 2005 بطولة احمد حلمى وياسمين عبد العزيز و هو اول فيلم يالفه محمد فضل ورابع اخراج لوائل احسان اتصور فى القاهرة و الغردقة .
أحداث الفيلم عن بنت غنية متدلعة (ياسمين عبد العزيز) ، بتحب شاب بس اهلها بيرفضوا العلاقة دي، والدها بيعينلها حارس خاص و هو احمد حلمى ووظيفته هى انه يبعدها عن حبيبها. الايرادات 12,364,041 جنيه مصرى

## فريق الشغل
[تصغير|يسار|[امير كراره **بدور** حازم]]
* احمد حلمي
* ياسمين عبدالعزيز
* حسن حسني
* انتصار
* اخراج: وائل احسان
* انتاج: الباتروس و أخرون
* قصة: محمد فضل
* توزيع: الأخوة المتحدون

## المصادر
ايجى فيلم 

تصنيف:افلام مصريه
تصنيف:افلام 2005
تصنيف:افلام باللغه المصريه
الباحثات عن الحريه

فيلم مصرى انتاج 2005 فيه تلات حكايات عن 3 ستات بيجمعهم البحث عن الحريه زى الفنانه التشكيليه داليا البحيرى اللى بتعانى من غيرة جوزها من نجاحها و تفوقها عليه عشان هوه فى نفس المجال و بتضطر تسافر فرنسا و بتتعرف هناك علا مهندس مصرى و بتحبه و بتحتار بين حريتها و حبها الجديد او انها تعود لجوزها و ابنها. الايرادات: 1988767 جنيه مصرى، الفيلم اخد جايزة احسن فيلم فى مهرجان القاهره السينمائى الدولى

## فريق العمل
* داليا البحيرى
* احمد عز
* سناء موزيان
* نيكول بردويل
* هشام سليم
* اخراج: ايناس الدغيدى
* قصة: رفيق الصبان
## لنكات برانيه

## المصادر

ايجى فيلم 

تصنيف:افلام مصريه
تصنيف:افلام 2005
تصنيف:افلام باللغه المصريه
تصنيف:افلام مصريه فوق 18 سنه
باب الشمس

**باب الشمس** فيلم انتاج 2005 متاخد عن رواية بفس الاسم لالياس خورى واتصور فى سوريا و لبنان. الفيلم من جزئين الرحيل والرجوع و كان الجزء الاول بيتعرض فى السينما فى حفلات الصبح لحد الساعة ستة والجزء التانى فى حفلات 9 و 12. ايرادات الفيلم كانت ضعيفة ومجبش غير 120 الف جنيه مصرى.

## فريق الشغل
* باسل خياط
* حنان الحاج على
* ماهر عصام
* باسم سمرة
* اخراج: يسرى نصرالله
* انتاج: اونيون بيكتشرز وقناة ARTe الفرنسية
* قصة: الياس خوري
* موسيقي: تامر كروان
* سيناريو وحوار: يسرى نصر الله و الياس خورى ومحمد سويد.

## المصادر
ايجى فيلم 

تصنيف:افلام
فيلم انتا عمرى

**فيلم انتا عمرى** هوه فيلم مصرى انتاج 2005 عن واحد بيكتشف ان عنده سرطان فبيخبى علا مراته و بيروح يتعالج و هناك بيحب واحده عندها سرطان بتتعالج برضه

## فريق الشغل

* هانى سلامه
* نيللى كريم
* منه شلبى
* هشام سليم
* اخراج: خالد يوسف
* انتاج: جهاز السينما
* قصة: محمد رفعت
* مونتاج: رباب عبد اللطيف
* مزيكا : يحيى الموجى و  اكرم مراد
* توزيع: جهاز السينما

## المصادر
ايجى فيلم

تصنيف:افلام مصريه
فرحان ملازم ادم

فيلم مصرى انتاج 2005 و هو اخر فيلم يكتبه محسن زايد قبل ما يموت واتعمل بعد ما مات. الفيلم عن شاب بييجى من الصعيد عشان يشتغل فى القاهرة بشهادة الثانوية العامة وبيحلم ان حياته هناك تتغير بس لما بيروح بيسكن فى حتة عشوائية عن واحدة بياعة كشرى وهناك بيقابل نوعيات مختلفة وشخصيات فقدت برائتها. الفيلم ابتدى عرضه فى 23 فبراير 2005 وجاب 215199 جنية مصري.

## فريق الشغل
* فتحى عبد الوهاب
* لبلبة
* ياسمين عبد العزيز
* سامى العدل
* اخراج: عمر عبد العزيز
* انتاج: الشروق للانتاج الفنى
* قصة: محسن زايد
* مونتاج: سيد عبد المحسن
* موسيقي: هانى مهنى
* توزيع: الشركة العربية

## المصادر
ايجى فيلم 

تصنيف:افلام مصريه
بحبك و بموت فيك (فيلم)

فيلم مصرى كوميدى انتاج 2005 و هو اول بطولة لفارس عن 3 شباب اصحاب اتولدو فى نفس اليوم وفى نفس الحى وبنفس الاسم "محمد". الفيلم جاب ايرادات 484659 جنيه مصرى

## تمثيل
* اميره فتحى:شيرين
* احمد هارون
* فارس
* ادوارد

## اعداد
* قصة: هيثم وحيد
* اخراج: سيد عيسوى

## المصادر
* السينما.كوم
https://elcinema.com/work/1779445/

تصنيف:افلام مصريه
برج خليفه

**برج خليفه Burj Khalifa**, ده برج ناطحه سحاب فى دبى فى دولة الامارات, ومن يوم 4 يناير من سنة 2010 اتغير اسم البرج من برج دبى الى برج خليفه .
 
البرج ح يبقى فيه 160 دور متقسمه بين شقق و مكاتب و فنادق من ضمنها اول فندق لارمانى و تحت البرج فيه نافورة ضخمه بتقدر ترش الميه لارتفاع 200 متر فى الهوا.

المهندس المعمارى اللى صمم البرج اسمه ادريان سميث (امريكانى) و بنته شركه (كوريه جنوبيه) اسمها سامسونج للهندسه و البُنا.التكلفه الاجماليه لبرج خليفه هيا 1.5 مليار دولار امريكانى وسعر بيع المكاتب فيه وصل ل43,000 (دولار امريكانى) للمتر المربع الواحد.

## لينكات برانيه
* الموقع الرسمى بتاع برج دبى 

## تطور عملية البُنا اللى فى برج خليفه

## مصادر

تصنيف:ابراج
تصنيف:دبى
تصنيف:مبانى
تصنيف:سياحه
تصنيف:لوكاندات
تصنيف:فنادق
السيد ابو العربى وصل

**السيد ابو العربى وصل** فيلم مصرى كوميدى انتاج 2005

يسار|300px

## معلومات
**السيد ابو العربى وصل** فيلم مصرى انتاج 2005 عن شاب بورسعيدى شهرته ابو العربى بيحب بنت بلده مهجه ، سافر اليونان بسبب مقلب عمله فيه عدوه تاجر القماش. الفيلم اثار الجدل و اعترض عليه عضو بورسعيدى فى مجلس الشعب - بسبب رأيه - انه اهان البورسعيديه حسب ما قال عن طريق شخصية ابو العربى و كمان اعترض علا اهانة ديليسيبس عشان منه شلبى رقصت فوق قاعدة التمثال بتاعه. الفيلم اتشال من دور العرض و اتعرض علا مجلس الشعب و اتقرر قص 3 مشاهد.

## تمثيل
* هانى رمزى.
* منه شلبى
* صلاح عبد الله
* وحيد سيف

## اعداد
* اخراج: محسن احمد
* انتاج: الباتروس للانتاج السينمائى
* قصة: طارق عبد الجليل
* مونتاج: شريف عزت
* مزيكه: تامر كروان
* توزيع: الأخوه المتحدون

## لينكات برانيه
* يوتيوب: السيد ابو العربى وصل https://m.youtube.com/watch?v=BXh7myA9IiQ

## مصادر
* السينما.كوم
https://elcinema.com/work/1011450/

تصنيف:افلام مصريه
تصنيف:افلام كوميديه مصريه
ملاكى اسكندريه

**ملاكى اسكندريه** هوه فيلم اثاره مصرى انتاج 2005 بطولة احمد عز اللى بيقوم بدور محامى بيحقق فى جريمة قتل. الفيلم جاب ايرادات 8958102 جنيه مصرى.

## فريق العمل

* احمد عز
* نور
* غادة عادل
* محمد رجب
* خالد صالح
* سامح الصريطي
* اخراج: ساندرا نشات
* انتاج: اوسكار وافلام النصر والماسة
* قصة: محمد حفظي

## المصادر
ايجى فيلم

تصنيف:افلام مصريه
ياسر فريج

left|150px
**ياسر فريج** (1972 - 2008) هو ظابط فى الجيش المصرى اتقتل برصاص الفلسطينيين فى اجتياحهم لمصر يوم 28 ديسمبر 2008 عن طريق رصاصتين فى رقبته. ياسر فريج كان فى حرس الحدود المصرية عند نقطة البراهمة قرب بوابة صلاح الدين جنوب قطاع غزة. ياسر اتشيع جثمانه فى جنازة عسكرية فى قريته شباس عمير مركز قلين فى كفر الشيخ.
المحافظ قرر انه يغير اسم مدرسة شباس عمير الاعدادية ويخليه باسم ياسر فريج وكمان سمى اكبر شوارع مدينة قلين عشان يخلد ذكرى الشهيد.

## مواقع خارجيه ليها علاقه بالموضوع
* استشهاد ظابط مصرى
* جرايم

تصنيف:مواليد 1972
تصنيف:وفيات 2008
تصنيف:اشخاص من كفر الشيخ
تصنيف:ناس من قلين
تصنيف:عسكريين مصريين
تصنيف:مصريين اتقتلوا على ايدين فلسطينيين
تصنيف:عنف
احمد نظيف

250 px|left|thumb|احمد نظيف
**دكتور احمد نظيف** (8 يوليه 1952،اسكندريه)هوه رئيس وزراء مصر السابق , هو راجل تكنوقراط يعنى مش راجل سياسى , و كان وزير اتصالات قبل ما يكون رئيس وزرا مصر فى 4 يوليه سنة 2004،و جدير بالذكر انه من شلة حسنى مبارك واتخرج من جامعة القاهرة كلية الهندسه قسم اتصالات و تكنولوجيا سنة 1973 و خد الدكتوراه من جامعة ماكجيل فى كندا سنة 1982.
وانتهت وزارته يوم 29 يناير 2011 بعد ثورة 25 يناير 2011 و اتقبض عليه و اتحول لمحكمة الجنايات بتهمة الفساد الإدارى.

## لينكات خارجيه و مصادر
* إحالة "نظيف والعادلى وغالى" "للجنايات" فى قضية اللوحات المعدنية...

تصنيف:مواليد 1952
تصنيف:رؤساء وزرا مصريين
تصنيف:وزراء اتصالات مصريين
تصنيف:مهندسين مصريين
تصنيف:اسكندرانيه
تصنيف:غاسلين اموال
تصنيف:سياسيين من الحزب الوطنى الديمقراطى
تصنيف:مصريين ضد ثورة 25 يناير
تصنيف:متعلمين فى جامعة القاهره
قصيده

تصغير|200بك|يسار
**القصيده** هى مجموعة ابيات شعريه بتكون على وزن معين.

## سبب التسميه
مشتقه من كلمه قصد
## انواع الاصايد
فيه اصايد مدح و اصايد هجاء و فخر

تصنيف:ادب
احمد لطفى السيد

**احمد لطفى السيد** برقين ،السنبلاوين ، محافظة الدقهلية، 15 يناير 1872 - 5 مارس سنة 1963 )، مفكر وفيلسوف ومناضل مصرى ضد الاستعمار و رائد من رواد حركة النهضه و التنوير فى مصر . اتلقب بـ **استاذ الجيل** و **ابو ال[[ليبراليه|ليبرالية]] المصريه**. من رواد مدرسة الفكر الوطنى المصريه.
left|100px
اتخرج احمد لطفى السيد من مدرسة الحقوق سنة 1894 ، واتعرف و أت دراسته ع الامام محمد عبده واتأثر بأفكاره الاصلاحيه و اشتغل وزير معارف وبعدين وزير خارجيه وبعدين نائب رئيس الوزراء فى وزارة اسماعيل صدقى ونايب فى مجلس الشيوخ المصرى،
و رئيس لمجمع اللغة العربية  ،و تبع كتاب "أعلام مجمع اللغة العربية" لمحمد الحسينى فى وقت ما كان لطفى السيد رئيس للمجمع عرض عليه الظباط الأحرار فى ثورة 23 يوليه 1952 أنو يبقا رئيس مصر لكنه رفض و قال لأ نمنقول عن كتاب "أعلام مجمع اللغة العربية" صادر عن دار نهربو بالقاهره 2005،، وكمان اشتغل رئيسن لدار الكتب، ومدير للجامعة المصريه، كمان اسس عدد من المجامع اللغويه والجمعيات العلميه، ويعتبر من "قادة التنوير و مثقف فى مصر فى القرن العشرين".

## أهم مواقفه وانجازاته

* طالب باستقلال الجامعة، وقدم استقالته لما اتفصل طه حسين من الجامعة سنة 1932. كمان قدم استقالته مرة تانيه لما اقتحمت البوليس حرم الجامعة سنة 1937.
* نادى باستقلال مصر عن الاحتلال و كان ضمن وفد مصر اللى طالب بالاستقلال فى مؤتمر السلام فى فرساى.
* نادى بتحديد مفهوم جديد للشخصية المصرية بيستند على اساس بيختلف عن الرابطة الشرقية والدينية، وبيربط بين الجنسية والمنفعة، و كان أهم اللى طرحه فى الشأن ده الدعوة لالقومية المصرية كأساس لانتماء المصريين، ودعا لاستعمال اللغة العامية بدلل من اللغة العربية الفصحى عشان ينهى على ازداوجية اللهجة عند المصريين
* نادى بتعليم المرأة، واتخرجت فى عهد رئاسته للجامعة اول دفعة من الطالبات عام 1932.
* دعا لحرية الفكر وهوه صاحب المؤلة الشهيرة الاختلاف فى الرأى لا يفسد للود قضية .
* اسس حزب الامه المصرى و بيعتبر من رواد الليبرالية المصرية ، وهوه من اللى اسسوا مجمع اللغة العربية فى القاهرة.
* اتلقب ب **استاذ الجيل** لاسهاماته فى التنوير و النهضة .

## وفاته
مات احمد لطفى السيد فى 5 مارس سنة 1963 فى القاهرة. وعنده بنت واحدة هى عفاف لطفى السيد هيا استاذة العلوم السياسية فى جامعة كاليفورنيا ، بيركلى بالولايات المتحدة الامريكية.

## مؤلفاته
للطفى السيد مؤلفات كتيره منها "صفحات مطوية من تاريخ الحركة الاستقلالية"، "تأملات"، "المنتخبات"، "تأملات فى الفلسفة والأدب والسياسة والاجتماع" كمان ترجم شوية مؤلفات لأرسطو منها الأخلاق"، علم الطبيعة"، و "السياسة"، كمان مذكراته عنوان ها "قصة حياتي" .

300بك|center

## مصادر

تصنيف:مواليد 1872
تصنيف:وفيات 1963
تصنيف:وزراء تعليم مصريين
تصنيف:وزراء داخليه مصريين
تصنيف:مفكرين مصريين
تصنيف:ليبراليين مصريين
تصنيف:تنويريين
تصنيف:اكاديميين مصريين
تصنيف:سياسيين مصريين
تصنيف:برلمانيين مصريين
تصنيف:ثوريين مصريين
تصنيف:دقهلاويه
تصنيف:ناس من السنبلاوين
تصنيف:رؤسا جامعة القاهرة
تصنيف:متعلمين فى جامعة القاهره
بطاطس

200 px|left|thumb|بطاطسايه
**البطاطس** (*Solanum tuberosum*) هيا نبات بتتاكل الساق بتاعته اللى بتنمو تحت الارض و هيا بتنتمي ل عيلة السولاناسي.

البطاطس غنيه بالنشا و الكاربوهيدرات التانيه،و ليها قشره بني او بمبي غامئ و القلب بتاعها بيكون لونه ابيض او اصفر.المتوسط السنوي العالمي لاستهلاك البنيآدم من البطاطس هوه 33 كيلوجرام. البطاطس بتتاكل يا اما متحمره يا مسلوقه و ساعات مشويه.

البطاطس هيا رابع اكبر محصول بيتزرع فى العالم بعد الرز و القمح و الدره و هيا بتتزرع فى حتت كتيره من العالم بس موطنها الاصلي هو امريكا الجنوبية فى جبال الانديز ولما وصل الاوروبيين لامريكا فى القرن الخمستاشر جابو معاهم النبات سنة 1536 دا لاوروبا و انتشر من هناك لبقية مناطق العالم. فى سنة 1845 اتصاب محصول البطاطس فى ايرلاندا بفطر اسمه (*Phytophthora infestans*) و كانت نتايج الوباء دا خطيره جدا لدرجة انه كان السبب الرئيسي ورا المجاعه الايرلانديه الكبيره.
## التاريخ
البطاطس ما كانتش معروفه فى العالم القديم و ابتدت تشكل جزء اساسى من المطبخ العالمى فى الخمسمية سنه اللى فاتو بس.البطاطس اكتشفها الاسبان حوالى سنة 1530 فى بيرو فى امريكا الجنوبيه و منها نقلوها لاوروبا و دخلوها اسبانيا و ايطاليا.كلمة بطاطس جايه من كلمة باتاتا بلغة التاينو (واحد من شعوب الهنود الحمر كانو ساكنين فى الباهاماس و جزر الانتيل).الكلمة دخلت الاسبانى و منها انتشرت للعالم كله.
## الانتاج

دي ليسته باكبر الدول اللى بتنتج بطاطس فى العالم حسب احاصئيات  2006:

# الصين: 70 طن متري
# روسيا: 39 طن متري
# الهند: 24 متر طني
# امريكا: 20 متر طني
# اوكرانيا: 19 متر طني
# المانيا: 10 متر طني
# پولاندا: 9 متر طني
# بلجيكا: 8 متر طني
# نيدرلاندا: 7 متر طني
# فرنسا: 6 متر طني

## مصادر

تصنيف:نباتات
تصنيف:فصيله بتنجانيه
تصنيف:اكل
30 ديسمبر

**30 ديسمبر** هو اليوم (364) من السنة ، او (365) فى السنة الكبيسة. فى التقويم الجريجورى . و فيه بعده يوم واحد متبقى لحد نهاية السنة.

## وفيات
* 1998 - خليل مسيحه عالم اثار مصرى.

تصنيف:ايام السنه
تصنيف:ديسمبر
وات

**الوات**(watt) (الرمز: W) هوه وحدة قياس القدره و بيساوى واحد جول من الطاقه فى الثانيه.

الوات بيقيس معدل تحول الطاقه و اتسمى على اسم عالم الفيزيا الاسكوتلاندى جيمس وات (1736–1819)، تكريما ليه على مساهمته فى تطوير المحرك البخارى.

## وحدات مشتقه
* مايكرو وات :(الرمز:**μW**) و هوه بيساوى (10−6) من الوات.
* ميللى وات :(الرمز:**mW**) و هوه بيساوى (10−3) من الوات.
* كيلو وات:(الرمز:**kW**) و هوه بيساوى (103) من الوات.
* ميجا وات:(الرمز:**MW**) و هوه بيساوى (106) من الوات.
* جيجا وات:(الرمز:**GW**) و هوه بيساوى (109) من الوات.
* تيرا وات :(الرمز:**TW**) و هوه بيساوى (1012) من الوات.
* بيتا وات::(الرمز:**PW**) و هوه بيساوى (1015) من الوات.

## مصادر

تصنيف:فيزيا
تصنيف:وحدات قياس
مربع

**المربع** (فى الهندسه اليوكليديه)هوه شكل هندسي منتظم الاضلاع و ليه اربع اضلاع متساويه فى الطول و اربع زوايا قايمه (90°).

المربع اللى اضلاعه اسمها ABCD بيترمز ليه بالرمز دا : 10px *ABCD*.

* Ankara Özel Ders 

تصنيف:رياضيات
بارود

تصغير|مسحوق بارود
**البارود** (انجليزى:Gunpowder) ( او البودره السودا ) هو ماده متفجره معموله من الكبريت (S) و الفحم (C)و نترات البوتاسيوم(KNO3). التركيبه دى بتشتعل بسرعه و بينتج عنها حراره عاليه و كمية كبيره من الغازات اللى مسئوله عن دفع المقذوفة فى الاسلحه الناريه و كمان بتدخل فى تركيب الالعاب الناريه و البومب.البارود مابقاش يستعمل كتير فى الاسلحه الناريه الحديثه و بيستعملو بداله دلوقتى مادة تانيه اسمها بارود بدون دخان (Somkeless powder).
المعادله الاساسيه فى التفاعل الكيمياوى بتاع احتراق البارود هى:

:2 KNO<sub>3</sub> + S + 3 C → K<sub>2</sub>S + N<sub>2</sub> + 3 CO<sub>2</sub>.

## التاريخ
البارود اخترعوه الرهبان التاويين فى الصين فى القرن التاسع و هم بيدورو على اكسير الحياه و اتوصلو له بعد قرون و قرون طويله من التجارب و الابحاث العلميه.

بارود
تصنيف:اسلحه
تصنيف:كيميا
تصنيف:عنصر كيماوى
31 ديسمبر

**31 ديسمبر** هو اليوم الـ (365) من السنه ، او الـ (366) فى السنة الكبيسة ، فى التقويم الجريجورى . و هو ده اخر يوم فى السنة.

## مواليد
* 1491 - جاك كارتييه مستكشف و بحار فرنساوى
* 1830 - الخديوى اسماعيل من اعظم اللى حكمو مصر من اسرة محمد على باشا.
* 1869 - هينرى ماتيس ، رسام فرنساوى.
* 1904 ام كلثوم ، مغنيه مصريه.
* 1955 - ايناس الدغيدى ، مخرجه مصريه.
## وفيات
* 1293 - الملك الأشرف صلاح الدين خليل ابن الملك المنصور سيف الدين قلاوون الألفى الصالحى النجمى ، تامن سلاطين الدوله المملوكيه.

تصنيف:ايام السنه
تصنيف:ديسمبر
ايركرافت

250 px|left|thumb|طياره من نوع ايرباص
**الايركرافت** هى وسيله بيستعمل فى الطيران و الصواريخ ما تعتبرش من الايركرافت لانها بتطير بقوة الدفع الذاتي و ما بتكونش معتمده على الهوا اللى حواليها. الايركرافتات فى منها انواع كتير ممكن يتقسمو فى مجموعتين كبار:

* المجموعه الاولانيه - اتقل من الهوا:
** بـ موتور
*** طياره (او *ايروپلان*)
*** هيليكوبتر و اوتوجيرو
** من غير موتور
*** جلايدر
*** هانج جلايدر
*** باراجلايدر
*** باراسيل
* المجموعه التانيه - اخف من الهوا:
** بالون (من غير موتور)
** ايرشيب او السفينه الهوائيه (بـ موتور)

تصنيف:طيران
تصنيف:نقل
نادى الوصل

**نادى الوصل** ده تيم كوره فى دبى فى دولة الامارات.

## معلومات عن النادى
نادى الوصل بيعتبر من اعرق الأنديه فى الامارات. النادى كان اسمه فى الاول نادى الزمالك تيمنا بنادى الزمالك المصرى. لكن بعدين اتغير اسمه وبقى نادى الوصل. و "الوصل" ده هو اسم مدينة دبى زمان قبل ما يتغير ويبقى اسمها دبى. و  رغم تغيير اسم النادى لكن لسه بيرتبط بعلاقات ممتازه جدا مع نادى الزمالك صاحب الاسم الاصلى فى مصر.

نادى الوصل كان من بداياته من أهم أندية الامارات والخليج. وطلع منه نجوم معروفين قوى زى زهير بخيت و فهد خميس و ناصر خميس و فهد عبدالرحمن و حسن محمد وغيرهم. و من اللاعبين الحاليين خالد درويش و برازيلى اوليفييرا.

الوصل جاب فى تاريخه بطولات كتيره ، وبيعتبر تانى أحسن نادى فى تاريخ الدورى الاماراتى فى الفوز بالدورى اللى جابه 7 مرات اخرها كان فى 2007 لما جاب الثنائيه ، الدورى والكاس ، مع بعض.

## مصادر

## لينكات خارجيه
* ويبسايت رسمى
* Official Facebook Fans Page
* Al Wasl English & Espanol Fans Network
* Al Wasl Forum

وصل
وصل
وصل
جامعة بريجام يانج

**جامعة بريجام يانج** او "بى واى يو" هى جامعة دينية فى الولايات المتحدة

## مكان
جامعة بريجام يانج فى يوتا.

## لينكات برانيه
* 

## مصادر

جامعة بريجام يانج
ب
تصنيف:متعلمين فى جامعة بريجام يانج
مثلث

thumb|مثلث.

**المثلث** فى الهندسة اليوكليدية هو شكل من تلات اضلاع متصلة ببعضها بصورة مقفولة
الاضلاع دى ممكن تتساوى فى الطول وممكن تختلف وعلى حسب التناسب والاختلاف بينها بتحدد مقاييس أضلاع المثلث

لحساب مساحة المثلث اللى زاويته قايمه بنضرب القاعدة فى الإرتفاع ونقسمه على اتنين ومجموع مقاسات الزوايا فى اى مثلث دايما بيساوى 180 درجة

* Ankara Özel Ders 
## مصادر

تصنيف:رياضيات
مسله

[300px|thumb|مسلة الملك [رمسيس التانى محطوطه فى ميدان الكونكورد فى باريس-فرنسا]]

**المسلة** هى   عمود حجر مربع الشكل، قمته هرميه. طوله وصل ساعات لـ 30 متر و وزنه لـ 300 طن. نشات المسلات فى هليوبوليس فى مصر، و وضعت فى معابد الشمس من عصر العيلة الفرعونية الخامسه،، و وضعت على أبواب المعابد فى عصر العيلة الفرعونية الاتناشر و فى عصر الدولة الفرعونية الحديثة. ملوك الدوله الحديثه كانو بيحطوها بمناسبة مرور 30 سنة على حكمهم.

كان بيتسجل على المسلات نقوش بتصور ساعات أحداث تاريخيه و عمرانيه و انتصارات الجيش المصرى.

بتتوسط باريس فى ميدان الكونكورد مسله مصريه ضخمه أهدتها مصر لـ فرنسا بسبب جهود العلما و المصرولوجيين الفرنسوين زى شامبوليون و مارييت اللى كان لهم فضل كبير فى اكتشاف الحضارة المصريه القديمه. و حطتها فرنسا من 25 اكتوبر سنة 1863 فى ميدان من اكبر ميادينها كاعتراف بفضل مصر على تطور الحضاره الانسانيه.

غير فرنسا ، هناك مسلات مصريه بتزين شوارع و جناين المدن فى ايطاليا و تركيا و انجلترا و فى جناين سنترال پارك فى نيو يورك
## مسلات من مصر



ملف:Obelisk-Lateran.jpg |اكبر مسلة مصرية فى العالم وتوجد فى الفاتيكان بروما.ارتفاعها 32 متر.
ملف:Cleopatra.needle.arp.400pix.jpg|مسلة كليوباترا فى لندن.
ملف:Concorde obelisk.JPG|مسلة حتشبسوت فى باريس ، ميدان الكونكورد.
ملف:Louxor obelisk Paris dsc00780.jpg|مسلة من الأقصر فى باريس، وزنها 280 طن (أخذها نابوليون).
ملف:Obelisk5.jpg|قمة مسلة حتشبسوت المكسورة فى الأقصر.
ملف:DSC04110c Istanbul - Ippodromo - Obelisco e minareti - Foto G. Dall'Orto 25-5-2006.jpg|مسلة تحتمس التالت فى اسطنبول.
ملف:Pantheon aussen.jpg|مسلة مصرية فى روما.
ملف:GD-EG-Louxor-Temple024.JPG|مسلة رمسيس التانى بمعبد الأقصر.


تصنيف:نحت
تصنيف:مسلات
تصنيف:تاريخ مصر
تصنيف:مصر القديمه
تصنيف:رموز مصريه
1 يناير

**1 يناير** هو اول ايام السنة فى التقويم الجريجورى . و فيه بعده 364 (365 فى السنة الكبيسة) يوم لحد نهاية السنة.

## مواليد

* 1854 - جيمس فريزر
* 1930 - جعفر النميرى
* 1935 - يوسف فخر الدين
* 1958 - فرانسواز مورڤان كانت كاتبه من فرنسا
* جابرييل مور
* جاستون هاردوين اندلاو
* جاى دو مرلى

## وفيات
* 1977 - الكسندر صاروخان

## لينكات برانيه
* 

## مصادر

تصنيف:ايام السنه
تصنيف:يناير
اللغه الانجليزى

**اللغه الانجليزى** (*English* ) هى لغه جرمانيه.

## انتشار
هو تالت اكتر اللغات الام انتشار فى العالم (309–400 مليون انسان بحسب تعداد).

## استخدام
اللغه الانجليزيه لغه رسميه فى دول كتيره زى بريطانيا و الولايات المتحده و كندا و استراليا و نيوزيلندا و دول تانيه  و منتشره فى اغلب دول الدنيا  كلغه تانيه و متشره فى الكتب و الانترنت و المعاملات . بالخصوص فى بلاد الدول الكومنولث و كتير من المنظمات الدوليه. و انتشار اللغه الانجليزيه الكبير فى العالم بسبب التاثيرات التعليميه و العلميه و الاعلاميه و الاقتصاديه و السياسيه و العسكريه لبريطانيا و الولايات المتحده و كندا و استراليا و نيوزيلندا و دول تانيه.

## ابرز اللهجات
* انجليزى امريكانى
* انجليزى بريطانى
* انجليزى اوسترالى

## شوف كمان
* يوم عالمى للغه انجليزى
* لغات مصر
* كلام مصرى انجليزى
* كلام مصرى ايطالى

## لينكات برانيه
* 
* حكم وامثال بالانجليزى وترجمتها بالعربى 

## مصادر

انجليزى
تصنيف:لغات
تصنيف:اكتشافات مشروع مرصد لويل للتدوير عن اجرام قرب الارض
قدرة (فيزيا)

تصغير|200بك|يسار
**القدرة** (بالانجليزى :Power ورمزها P) هى كميه فيزيائيه بتعبّر عن معدل تغيير الطاقة مع مرور الوقت.

P=\frac{dW(t)}{dt}

هنا W بتعبّر عن الشغل اللى بتتغير بيه الطاقة، وبنعتبره معتمد على الزمن. وحدة القدرة هى الوات (1 W) او الجول فى التانيه \left(1 \frac{J}{s}\right)

## القدرة الميكانيكية

لو اعتبرنا ان تغيير طاقة اى جسم dW   الضرب الداخلى بين القوة \vec{F}(t) على الجسم وتغيير مكانه d\vec{r}(t) ، يعني

dW(t)=\vec{F}(t)\cdot d\vec{r}(t)

نقدر نكتب مفهوم الطاقة بطريقة تانية:

P=\vec{F}(t) \cdot \frac{d\vec{r}(t)}{dt}=\vec{F}(t)\cdot\vec{v}(t)

المفهوم دا بينطبق على لحظة معيّنة من الزمن. فى الحالة دي، متوسط القدرة على مدار فترة زمنية \Delta t = t_1 - t_0 بيتحسب كالآتي

\overline{P}=\frac{1}{\Delta t}\int_{t_0}^{t_1} \vec{F}(t) \cdot \vec{v}(t) dt

تصنيف:فيزيا
ورق

180 px|left|thumb|ورقه
**الورق** هوه ماده رقيقه مسطحه بتتعمل من الالياف النباتيه (السيليولوز)غالبا عشان يتكتب عليها او يتلف فيها الحاجات التانيه.الورق عنده القدره انه يمتص السوايل و عشان كده بيستعمله فى صناعة المناديل الورق و قريب بدأو يستعمله فى بنائة البيوت و كمان بياكلوه فى بعض بلاد اسيا.
المصريين القدام هما اول ناس يخترعو و يستعملو الورق من حوالى 3500 سنه (ق ع ح ) و كانو بيعملوه من نبات البردى اما اول ورق حقيقى بيعتقد العلما انه اتعمل فى الصين فى القرن التانى الميلادى ومن الصين انتشر للعالم ووصل لاوروبا فى القرن الاتناشر.
فى القرن التسعتاشر ابتدا الاوروبيين ينتجو الورق بكمبات كبير لما ااستعملو الماكينات الحديثه و دا كان ليه تأثير مهم فى مجالات الثقافه لانه لاول مره اتوفرت المعلومات للناس بسعر رخيص فى شكل الكتب و الجرانيل و الجوابات.

تصنيف:مواد